《游仙都同樊侍御》
明代·皇甫汸

寡诤谢书牍，怀仙抗晨旌。怪石俨壁立，危峰类削成。

阳火伏未俨，阴湖鉴以清。下有干霄木，上有承露茎。

汉武建柏寝，秦皇慕蓬瀛。惜哉无灵气，安得遂冲升。

轩后独不朽，鼎实垂鸿名。柱史良地主，邀我钧天行。

黄金九奏发，白玉双童迎。聊从避骢路，一展攀髯情。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。